༔ཟབ་ཆོས་ཞི་ཁྲོ་དགོངས་པ་རང་གྲོལ་ལས༔
ཆོས་ཉིད་བར་དོའི་གསོལ་འདེབས་ཐོས་གྲོལ་
ཆེན་མོ་ཞེས་བྱ་བ་བཞུགས་སོ༔
ཆོས་སྐུ་སྣང་བ་མཐའ་ཡས་འོད་དཔག་མེད༔ ལོངས་སྤྱོད་
རྫོགས་སྐུ་པདྨ་ཞི་ཁྲོའི་ལྷ༔ པདྨ་འབྱུང་གནས་སྤྲུལ་སྐུ་འགྲོ་བའི་
མགོན༔ སྐུ་གསུམ་བླ་མ་རྣམས་ལ་ཕྱག་འཚལ་ལོ༔ རྣལ་འབྱོར་
འབྲིང་རྣམས་བར་དོར་གྲོལ་བའི་ཐབས༔ ཐོས་གྲོལ་ཆེན་མོ་
འདི་ལ་དོན་གསུམ་སྟེ༔ སྔོན་འགྲོ་དངོས་གཞི་རྗེས་དང་གསུམ་
ཡིན་ནོ༔
དང་པོ་སྔོན་འགྲོའི་དུས་ཅན་གྲོལ་བ་ནི༔ ཁྲིད་ཀྱི་རིམ་
པ་ཐོག་མར་ཉམས་སུ་བླངས༔ དབང་པོ་རབ་རྣམས་ཁྲིད་ཀྱིས་
ངེས་པར་གྲོལ༔ དེས་མ་གྲོལ་ན་འཆི་ཁའི་བར་དོ་ལ༔ འཕོ་བ་
དྲན་པ་རང་གྲོལ་ཉམས་སུ་བླངས༔ དེས་ནི་རྣལ་འབྱོར་འབྲིང་
རྣམས་ངེས་པར་གྲོལ༔ དེས་མ་གྲོལ་ན་ཆོས་ཉིད་བར་དོ་ལ༔ ཐོས་
༦ }D
-1-

གངས་ཅན་ཁྱད་ནོར་དཔེ་ཚོགས།
གྲོལ་ཆེན་མོ་འདི་ལ་ནན་ཏན་བྱའོ༔ དེ་ལ་དང་པོ་རྣལ་འབྱོར་
པས༔ འཆི་བ་བརྟག་པ་རྣམས་འཆི་ལྟས་གསལ་བའི་མེ་ལོང་
ལྟར་བརྟག་པར་བྱའོ༔
དེས་ན་ངེས་པར་འཆི་བའི་རྟགས་རྣམས་ཚང་བའི་ཚེ༔ འཕོ་
བ་དྲན་པ་རང་གྲོལ་བཏབ་པར་བྱའོ༔ དེས་ན་འཕོ་བ་ཐེབས་
ན་ཐོས་གྲོལ་ཀློག་མི་དགོས་སོ༔ གལ་ཏེ་འཕོ་བ་མ་ཐེབས་ན་ཐོས་
གྲོལ་འདི་རོའི་ཙར་སྒྲ་དག་ལ་ཚིག་གསལ་བར་ཀློག་པར་བྱའོ༔
རོ་མེད་ན་ཚེ་འདས་ཀྱི་མལ་སའམ་འདུག་སར་བསྡད་ལ༔ བདེན་
པའི་སྟོབས་བརྗོད་ལ་རྣམ་ཤེས་བཀུག་ནས༔ མདུན་དུ་ཉན་
པར་དམིགས་ཤིང་ཀློག་པར་བྱའོ༔
འདིའི་དུས་ཉེ་དུ་དང་སེམས་ལ་བརྩེ་བའི་མཛའ་བོ་ཚོས་ངུ་
:
སྐད་དང་༔ སྨྲེ་སྔགས་ཡེ་ནས་འདོན་དུ་མི་རུང་བས་དམ་བསྒྲགས་
པའོ༔ རོ་ཡོད་ན་ཕྱི་དབུགས་ཆད་པའི་མཚམས་སུ་བླ་མའམ་
མཆེད་གྲོགས་སམ༔ དད་པ་ཐོབ་པ༔ ཡིད་མཐུན་པའི་གྲོགས་
མཆེད་ལ་སོགས་པས༔ རྣ་བར་མཆུ་མ་རེག་ཙམ་དུ་གཏད་
ལ༔ ཐོས་གྲོལ་ཆེན་མོ་འདི་ཀློག་པར་བྱའོ༔
- 2 -

བར་དོ་ཐོས་གྲོལ་ཆེན་མོ།
དེ་ལ་ཐོས་གྲོལ་དངོས་བཤད་པ་ནི༔ དཀོན་མཆོག་གསུམ་
ལ་མཆོད་པ་རྒྱ་ཆེན་པོ་འབུལ༔ མ་འབྱོར་ན་དམིགས་པའི་རྟེན་
གང་འབྱོར་བཤམས་ལ༔ ཡིད་ཀྱིས་དཔག་ཏུ་མེད་པ་སྤྲུལ་ལ་
མཆོད༔ དེ་ནས་སངས་རྒྱས་དང་བྱང་ཆུབ་སེམས་དཔའ་རྣམས་
ལ་ར་མདའ་སྦྲན་པའི་སྨོན་ལམ་འདི་ལན་གསུམ་མམ་བདུན་དུ་
འདོན༔ དེ་ནས་བར་དོ་འཇིགས་སྐྱོབ་མའི་སྨོན་ལམ་དང་༔ བར་
དོ་འཕྲང་སྒྲོལ་སྨོན་ལམ་དང་བར་དོའི་རྩ་ཚིག་རྣམས་དབྱངས་
དང་བཅས་ཏེ་རྣ་བར་བཏབ༔
དེ་ནས་ཐོས་གྲོལ་ཆེན་མོ་འདི་ལན་བདུན་ནམ་གསུམ་སྐབས་
དང་སྦྱར་ལ་ཀློག་པ་ནི༔ འཆི་ཁའི་བར་དོ་ལ་འོད་གསལ་ངོ་སྤྲོད་
པ་དང་༔ ཆོས་ཉིད་བར་དོ་ལ་ངོ་སྤྲོད་གསོལ་འདེབས་ཆེན་མོ་
གདབ་པ་དང་༔ སྲིད་པ་བར་དོ་ལ་མངལ་སྒོ་དགག་ཐབས་
བསྟན་པ་དང་གསུམ་མོ༔
དང་པོ་འཆི་ཁའི་བར་དོ་ལ་འོད་གསལ་ངོ་སྤྲད་པ་ནི༔ འདིར་
གང་ཟག་གོ་བ་བཟང་ཡང་ངོ་མ་འཕྲོད་པ་དང་༔ ངོ་འཕྲོད་ཀྱང་
གོམས་འདྲིས་ཆུང་བ་རྣམས་དང་༔ སོ་སོ་སྐྱེ་བོ་ཉམས་ཁྲིད་ཞུ་
- 3 -

གངས་ཅན་ཁྱད་ནོར་དཔེ་ཚོགས།
མྱོང་བའི་རིགས་ཐམས་ཅད་ལ་འདི་བཏབ་པས༔ གཞིའི་འོད་
གསལ་ངོ་འཕྲོད་དེ་བར་དོ་མེད་པར་ཡར་གྱི་ཟང་ཐལ་ལ་ཆོས་་
སྐུ་སྐྱེ་བ་མེད་པ་ཐོབ་བོ༔
་་་་་
གདབ་ལུགས་ནི་རང་གི་ཁྲིད་ཞུས་པའི་རྩ་བའི་བླ་མ་འཛོམས་
ན་ནི་མཆོག་ཡིན་ནོ༔ དེ་མ་འཛོམས་ན་མཆེད་གྲོགས་དམ་ཚིག་
,,‛",
གཅིག་པའོ༔
དེ་ཡང་མ་འཛོམས་ན་ཆོས་རྒྱུད་གཅིག་པའི་བཤེས་གཉེན་
པའམ༔ དེ་རྣམས་གང་ཡང་མ་འཛོམས་ན༔ ཡི་གེ་སྒྲ་དག་ལ་
ཚིག་གསལ་བར་འདོན་ཤེས་པ་གཅིག་གི་ཚར་མང་དུ་ཀློག་གོ༔
དེས་བླ་མས་ངོ་སྤྲད་པའི་དོན་དྲན་ནས༔ དེ་མ་ཐག་ཏུ་གཞིའི་
འོད་གསལ་ངོ་འཕྲོད་དེ་གྲོལ་བར་ཐེ་ཚོམ་མེད་དོ༔ གདབ་པའི་
དུས་ནི་ཕྱི་དབུགས་ཆད་ནས་རླུང་ཡེ་ཤེས་ཀྱི་དྷུ་ཏཱིར་ཐིམ་པ་དང་༔
ཤེས་པ་འོད་གསལ་སྤྲོས་བྲལ་དུ་ལྷག་གིས་འཆར་རོཿ༔
དེ་ནས་རླུང་ལོག་སྟེ་རྩ་གཡས་གཡོན་དུ་བྲོས་པས་བར་དོའི་
སྣང་བ་ལམ་གྱིས་འཆར་བས༔ རྩ་གཡས་གཡོན་དུ་མ་ཤོར་བའི་
བར་དེར་གདབ་བོ༔ ཡུན་ནི་ནང་དབུགས་གནས་ཀྱི་བར་དེར་
- 4-

བར་དོ་ཐོས་གྲོལ་ཆེན་མོ།
ཟན་གཅིག་ཟ་ཡུན་ཙམ་གཅིག་ཡིན་ནོ༔
གདབ་ལུགས་ནི་དབུགས་ཆད་ལ་ཁད་པའི་དུས་ན་འཕོ་
བ་ཐེབས་ན་རབ༔ མ་ཐེབས་ན་འདི་སྐད་དོ༔
༈ ཀྱཻ༔ རིགས་ཀྱི་བུ་ཆེ་གེ་མོ་ཁྱོད་ད་ནི་ལམ་བཙལ་བའི་
དུས་ལ་བབ་པར་འདུག་པས༔ ཁྱོད་རང་དབུགས་ཆད་མ་ཁད་དུ་
ཁྱོད་ལ་བར་དོ་དང་པོའི་འོད་གསལ་ཞེས་བྱ་བ་སྔར་བླ་མས་ངོ་
སྤྲད་པའི་དོན་དེ་ཕྱི་དབུགས་ཆད་པ་དང་༔ ཆོས་ཐམས་ཅད་ནམ་
མཁའ་ལྟར་སྟོང་རྗེན་རྗེན་པ༔ གསལ་སྟོང་མཐའ་དབུས་མེད་
all
H (N
པའི་རིག་པ་ཕྱི་ནང་མེད་པ་རྗེན་པ་གཅིག་འཆར་ནས་འོང་ངོ་༔
དེའི་དུས་སུ་ཁྱོད་རང་གིས་རང་ངོ་ཤེས་པར་གྱིས་ལ་དེའི་ངང་
ལ་ཞོག་ཅིག༔ ངས་ཀྱང་དེའི་དུས་སུ་ངོ་སྤྲོད་དོ༔ ཞེས་ཕྱི་
དབུགས་མ་ཆད་པའི་གོང་ནས་རྣ་བར་ལན་མང་དུ་བཤད་ལ་ཡིད་
ལ་འཇགས་སུ་བཅུག་གོ༔
དེ་ནས་ཕྱི་དབུགས་ཆད་པའི་གྲབས་འདུག་ན༔ བློ་གཡས་
པ་ས་ལ་ཕབ་ནས་སེངྒེའི་འདུག་སྟངས་བྱས་ལ་རྩ་རྦ་རླབས་རྩི་
རབ་ཡིན་ཏེ༔ གཉིད་ལོག་རྩ་གཉིས་འཕར་འཕྲོ་ཆད་ནས་དྲག་
- 5-

གངས་ཅན་ཁྱད་ནོར་དཔེ་ཚོགས།
ཏུ་མནན་ནོ༔ དེ་ནས་རླུང་དྷུ་ཏི་ནས་ཕྱིར་ལོག་སྟེ་ཚངས་བུག་གི
ལམ་དུ་ཐོན་ངེས་སོ༔ ངོ་སྤྲོད་ཀྱང་འདིའི་དུས་སུ་གདབ་བོ༔
འདིའི་དུས་སུ་བར་དོ་དང་པོ་ཆོས་ཉིད་འོད་གསལ་ཞེས་ཀྱང་བྱ༔
ཆོས་སྐུའི་དགོངས་པ་ཕྱིན་ཅི་མ་ལོག་པ་གཅིག་འགྲོ་བ་ཀུན་གྱི་
རྒྱུད་ལ་འཆར་ཏེ༔ དེ་ཡང་ཕྱི་དབུགས་ཆད༔ ནང་དབུགས་མ་
ཆད་ཀྱི་བར་དེར༔ རླུང་ཨཱ་ཝ་དྷཱུ་ཏིར་ཐིམ་པའི་བར་ཡིན་ཏེ༔ དེ་ལ་
ཕལ་པ་རྣམས་ཀྱིས་ཤེས་པ་བརྒྱལ་ཟེར་རོ༔ ཡུན་ནི་ངེས་པ་མེད་
དེ༔ རྟེན་བཟང་ངན་དང་༔ རྩ་རླུང་གི་རིམ་པ་ཡིན་ཏེ༔ ཉམས་
ལེན་དུམ་པོ་རེ་ཡོད་པ་དང་༔ ཞི་གནས་བརྟན་པོ་ཡོད་པ་དང་༔
རྩ་བཟང་བའི་རིག་ལ་ནི་ཡུན་རིང་གནས་པ་ཡང་ཡོང་ངོ་༔ དེ་
ལ་ངོ་སྤྲོད་ནན་ཏན་བསྐྱེད་ལ་དབང་པོའི་བུ་གར་ཆུ་སེར་མ་ཐོན་
གྱི་བར་དུ་སྐྱར་ལ་གསལ་གདབ་བོ༔ སྡིག་པོ་ཆེ་དང་༔ རྩ་ངན་
པའི་རིགས་ལ་ནི་ཡུད་པ་སེ་གོལ་རེའི་ཡུན་ལས་མི་གནས་པ་ཡང་
འོང་༔ ལ་ལ་ཟན་ཟ་ཡུན་རེ་གནས་པ་ཡོད༔ མདོ་རྒྱུད་ཕལ་ཆེར་
ན་ཞག་ཕྱེད་དང་བཞིར་བརྒྱལ་གསུངས་པས༔ ཕལ་ཆེར་ནི་
ཞག་ཕྱེད་དང་བཞིར་གནས་པས་འོད་གསལ་ངོ་སྤྲོད་འདི་ལ་ནན་
- 6 -

བར་དོ་ཐོས་གྲོལ་ཆེན་མོ།
ཏན་བྱའོ༔
གདབ་ལུགས་ནི༔
རང་གི་ཐུབ་ན་རང་གིས་གོང་ནས་
འཕེན་པ་བཏང་༔ རང་གིས་མི་ནུས་ན་ནི༔ བླ་མའམ༔ སློབ་
མའམ༔ མཆེད་གྲོགས་བློ་སེམས་འདྲིས་པ་གཅིག་རྩར་བཞག་
སྟེ༔ དེས་ད་ནི་ས་ཆུ་ལ་ཐིམ་པའི་རྟགས་གདའོ༔ ཞེས་རྟགས་
རྣམས་རིམ་པ་ལྟར་གསལ་བཏབ་ལ༔ རྟགས་རྣམས་རིམ་པ་
བཞིན་རྫོགས་ལ་ཁད་པ་དེར༔ སེམས་བསྐྱེད་འདི་ལྟར་ཕོག་
པར་བྱའོ༔
ཀྱཻ་རིགས་ཀྱི་བུ་ཞེས་པའམ༔ བླ་མ་ཡིན་ན་དྲུང་པ་ལགས༔
ཐུགས་བསྐྱེད་མ་ཡེངས་པཪ་མཛོད་འཚལ༔ ཞེས་སྙན་དུ་སྐད་
ཆུང་ངུས་ཞུས༔ མཆེད་གྲོགས་དང་གཞན་རྣམས་ལ་མིང་ནས་
བོས་ལ་འདི་སྐད་དོ༔ ཀྱཻ་རིགས་ཀྱི་བུ༔ ད་ནི་འཆི་བ་དེ་འོང་བར་
འདུག་གིས༔ ཁྱོད་རང་སེམས་བསྐྱེད་འདི་ལྟར་དུ་མཛོད་ཅིག༔
ཀྱེ་མ་བདག་ནི་འཆི་བའི་དུས་ལ་བབ་ནས་འདུག་གིས་ད་རེས་
འཆི་བ་ལ་བརྟེན་ནས༔ བྱམས་པ་དང་སྙིང་རྗེ་བྱང་ཆུབ་སེམས་
.
བསྐྱེད་བསྒོམས་པ་འབའ་ཞིག་གིས་ཐུགས་བསྐྱེད་དེ༔ ནམ་
:
-7-

གངས་ཅན་ཁྱད་ནོར་དཔེ་ཚོགས།
མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྫོགས་
པའི་སངས་རྒྱས་ཐོབ་པར་བྱའོ་མཉམ་དུ་བློ་བསྐྱེད་པ་དང་༔ ཁྱད་
པར་དུ་ད་རེས་སེམས་ཅན་ཐམས་ཅད་ཀྱི་དོན་དུ་འཆི་བ་འོད་
གསལ་ཆོས་ཀྱི་སྐུར་ངོ་ཤེས་པར་བྱས་ཏེ༔ དེའི་ངང་ལས་ཕྱག་
རྒྱ་ཆེན་པོ་མཆོག་གི་དངོས་གྲུབ་ཐོབ་ནས་སེམས་ཐམས་ཅད་ཀྱི་
དོན་བྱའོ༔ དེ་ལྟར་མ་ཐོབ་ཀྱང་བར་དོ་ལ་བར་དོ་ངོ་ཤེས་པར་
བྱས་ལ༔ བར་དོར་ཟུང་འཇུག་ཕྱག་རྒྱ་ཆེན་པོའི་སྐུ་མངོན་དུ་
བྱས་ནས་གང་ལ་གང་འདུལ་གྱི་སྣང་བས༔ ནམ་མཁའི་མཐའ་
དང་མཉམ་པའི་སེམས་ཅན་ཐམས་ཅད་ཀྱི་དོན་བྱའོ་སྙམ་པའི་
སེམས་བསྐྱེད་ཀྱི་འདུན་པ་དང་མ་བྲལ་བར་ཁྱེད་རང་སྔར་གང་
ལ་གོམས་པའི་གདམས་ངག་དེའི་ཉམས་ལེན་དྲན་པར་མཛོད་
ཅིག༔ ཅེས་རྣ་བར་མཆུ་གཏད་ལ་ཚིག་གསལ་བར་བཤད༔
སྐད་ཅིག་ཀྱང་ཡེངས་སུ་མི་འཇུག་པར་ཉམས་ལེན་གསལ་གདབ༔
དེ་ནས་ཕྱི་དབུགས་ཆད་ཚར་བ་དང་༔ རྩ་གཉིད་ལོག་
གཉིས་དྲག་ཏུ་མནན་ལ༔ ཚིག་གིས་འདི་སྐད་གསལ་གདབ་བོ༔
བླ་མའམ༔ རང་ལས་ཆེ་བའི་བཤེས་གཉེན་ཡིན་ན༔ དྲུང་པ་
-8.

བར་དོ་ཐོས་གྲོལ་ཆེན་མོ།
¢
ལགས༔ ཁྱེད་རང་ལ་ད་ལྟ་གཞིའི་འོད་གསལ་འཆར་ནས་ཡོད་
དོ༔ ཉམས་ལེན་གྱི་ཐོག་ཏུ་འཇོག་པར་ཞུ་ཞེས་ཞུའོ༔
གཞན་ཐམས་ཅད་ལ་འདི་སྐད་ངོ་སྤྲད་དོ༔ ཀྱཻ་རིགས་ཀྱི་བུ༔
ཆེ་གེ་མོ་ཁྱོད་ཉོན་ཅིག་ཨང་༔ ཁྱོད་ལ་ད་ལྟ་ཆོས་ཉིད་དག་པའི་
འོད་གསལ་འཆར་ནས་ཡོད་དོ༔ ངོ་ཤེས་པར་གྱིས་ཤིག༔ ཀྱཻ་
རིགས་ཀྱི་བུ༔ ཁྱོད་རང་གི་ད་ལྟའི་ཤེས་རིག་ངོ་བོ་སིང་ངེ་བ་
འདི༔ དངོས་པོ་དང་མཚན་མ་ཁ་དོག་ཅིའི་ངོ་བོར་ཡང་མ་གྲུབ་
པར་སྟོང་སང་ངེ་བར་འདུག་པ་འདི་ཀ༔ ཆོས་ཉིད་ཀུན་ཏུ་བཟང་
མོ་ཡིན་ནོ༔ ཁྱོད་རང་གི་ཤེས་རིག་གི་ངོ་བོ་སྟོང་པའོ༔ སྟོང་པ་
ཆལ་ཆད་དུ་མ་སོང་བར་རང་གི་ཤེས་རིག་མ་འགགས་པར་གསལ་
ལེ༔ སིང་ངེ༔ ཝལ་ལེ་བ་འདི་ཀ་སངས་རྒྱས་ཀུན་ཏུ་བཟང་པོ་
ཡིན་ནོ༔ རང་གི་རིག་པའི་ངོ་བོ་དངོས་པོ་ཅིར་ཡང་མ་གྲུབ་པའི་
ངོ་བོ་སྟོང་པ་དང་༔ རང་གི་ཤེས་རིག་ཝལ་ལེ་གསལ་བར་
འདུག་པ་འདི་གཉིས་དབྱེར་མི་ཕྱེད་པར་འདུག་པ་འདི་ཀ་སངས་
རྒྱས་ཆོས་ཀྱི་སྐུ་ཡིན་ནོ༔ རང་གི་རིག་པ་གསལ་སྟོང་དབྱེར་མེད་
འོད་ཀྱི་ཕུང་པོ་ཆེན་པོར་བཞུགས་པ་འདི་ལ༔ སྐྱེ་ཤི་མེད་པ་
- 9 -

གངས་ཅན་ཁྱད་ནོར་དཔེ་ཚོགས།
སངས་རྒྱས་འོད་མི་འགྱུར་བ་ཡང་འདི་ཀ་ཡིན་ནོ༔ དེ་ངོ་ཤེས་
པས་ཆོག་གོ༔ རང་གི་ཤེས་རིག་གི་ངོ་བོ༔ སང་ངེ་བ་འདི་སངས་
རྒྱས་སུ་ངོ་ཤེས་ན༔ རང་གི་རིག་པ་ལ་རང་ལྟ་བ་སྟེ༔ སངས་
རྒྱས་ཀྱི་དགོངས་པ་ལ་འཇོག་པ་ཡིན་ནོ༔ ཅེས་ལན་གསུམ་
མམ༔ བདུན་གྱི་བར་ལ་སྒྲ་དག་ལ་ཚིག་གསལ་བར་བརྗོད་དོ༔
དེས་སྐད་ཅིག་དང་པོ་བླ་མས་ངོ་སྤྲད་པ་ལྟར་དྲན་ལ༔
པ་རང་རིག་རྗེན་པ་འོད་གསལ་དུ་ངོ་འཕྲོས༔ གསུམ་པ་རང་གི་
ཤེས་ནས་ཆོས་སྐུ་འདུ་འབྲལ་མེད་པར་ གྱུར་ ཏེ་ གྲོལ་བར་ ངེས་
གཉིས་
སོ༔ དེས་ འོད་ གསལ་ དང་ པོ་ ལ་ ངོ་ འཕྲོད་ དོ༔ ཡང་ གལ་ ཏེ་
8
འཕྲོད་དོ༔
ཡང་འོད་
འོད་གསལ་དང་པོ་དེ་ལ་ངོས་མ་ཟིན་དོགས་ན༔
གསལ་གཉིས་པ་ཞེས་བྱ་བ་འཆར་ཏེ དེ་ཡང་དུས་ནི་ཕྱི་
དབུགས་ཆད་ནས་ཟན་ཅིག་ཟ་ཡུན་ལྷག་ཙམ་སོང་ནས་འོང་ངོ་༔
ལས་བཟང་ངན་གྱིས་རྩ་གཡས་གཡོན་གང་རུང་གཅིག་རླུང་ཤོར་
ནས༔ སྒོ་གང་རུང་གཅིག་ནས་ཐོན༔ ཤེས་པ་གསལ་ལམ་གྱིས་
འོང་ངོ་༔ དེ་ཡང་ཟན་ཟ་ཡུན་ཟེར་ཡང་རྩ་བཟང་ངན་དང་༔
ཉམས་ལེན་ཡོད་མེད་དང་བསྟུན་ནོ༔
-10-

བར་དོ་ཐོས་གྲོལ་ཆེན་མོ།
དྲག་པོ་ཡང་མ་ཤར༔ གཤིན་རྗེའི་འཇིགས་སྐྲག་ཀྱང་མ་སླེབ་
པའི་བར་དེར་གདམས་ངག་གདབ་སྟེ༔
དེའི་ཚེ་རྣམ་ཤེས་ཕྱིར་ཐོན་པ་དང་༔ ཤི་བ་ཡིན་ནམ་མ་ཤི་
བ་ཡིན་སྙམ་དུ་ངོ་མི་ཤེས། ཉེ་དུ་འབྲེལ་བ་ཡང་སྔར་བཞིན་
མཐོང་ནས་ཡོད༔ ངུ་རྒོད་ཀྱང་ཐོས་སོ༔ ལས་ཀྱི་འཁྲུལ་སྣང་
དེ་ལ་ཡང་རྫོགས་རིམ་
པ་དང་བསྐྱེད་རིམ་པ་གཉིས་སོ༔
རྫོགས་རིམ་པ་ཡིན་ན་ནི་མིང་ནས་ལན་གསུམ་འབོད་ལ༔
གོང་གི་འོད་གསལ་ངོ་སྤྲོད་དེ་སྐྱར་ནས་གདབ་བོ༔ བསྐྱེད་རིམ་
པ་ཡིན་ན་ཁོང་རང་གི་ལྷ་གང་ཡིན་པ་དེའི་བསྒོམ་ཁོག་དང་བསྟུན་
ནས་མངོན་རྟོགས་ཀློགས་ཏེ། ཀྱཻ་རིགས་ཀྱི་བུ༔ ཁྱོད་རང་གི་ཡི་
དམ་འདི་བསྒོམས་ཤིག༔ མ་ཡེངས་ཤིག༔ འདུན་པ་དྲག་པོ་ཡི་
དམ་ལ་གཏོད་ཅིག༔ སྣང་ལ་རང་བཞིན་མེད་པ་ཆུ་ཟླ་ལྟ་བུར་
བསྒོམས་ཤིག༔ གདོས་པ་ཅན་དུ་མ་བསྒོམས་ཅིག༔ ཅེས་
གསལ་གདབ་བོ༔
སྐྱེ་བོ་ཐ་མལ་པ་ཡིན་ན་ཇོ་བོ་ཐུགས་རྗེ་ཆེན་པོ་བསྒོམས་
ཤིག༔ ཞེས་ངོ་སྤྲད་དོ༔ དེ་ལྟར་ངོ་སྤྲད་པས་བར་དོ་ངོས་མི་ཟིན་
- 11 -

གངས་ཅན་ཁྱད་ནོར་དཔེ་ཚོགས།
པ་རྣམས་ཀྱང་ཟིན་པར་ཐེ་ཚོམ་མེད་དོ༔
དེ་ཡང་གསོན་པོའི་དུས་སུ་བླ་མས་ངོ་སྤྲད་ཀྱང་གོམས་འདྲིས་
ཆུང་ན་བར་དོར་རང་གིས་གསལ་མི་ཐེབས་པས༔ བླ་མའམ༔
མཆེད་གྲོགས་ཀྱིས་ངེས་པར་གསལ་འདེབས་དགོས་སོ༔ ཡང་
གོམས་འདྲིས་ཡོད་ཀྱང་འཆི་ཁར་ནད་དྲག་པོས་འཁྲུལ་ནས༔ དྲན་
པས་མི་ཟིན་པའི་རིགས་ལ་ཡང་གདམས་པ་འདི་ཤིན་ཏུ་དགོས་
སོ༔ སྔར་ལམ་གྱིས་གོམས་འདྲིས་ཡོད་ཀྱང་༔ སྡོམ་པ་ཤོར་
དང་༔ རྩ་བའི་དམ་ཚིག་ཉམས་ནས་ངན་སོང་དུ་འགྲོ་བའི་
རིགས་ལ་འདི་ཅི་ནས་ཀྱང་དགོས་སོ༔ བར་དོ་དང་པོ་ཐེབས་ན་
རབ༔ དེ་མ་ཐེབས་ན་བར་དོ་གཉིས་པ་ལ་གསལ་བཏབ་པས༔
རིགས་སད་ནས་གྲོལ་བ་ཡིན་ནོ༔
དེ་ཡང་བར་དོ་གཉིས་པ་མ་དག་པའི་སྒྱུ་ལུས་ཞེས་བྱ་བ་
ཤིའམ་མ་ཤི་ངོ་མི་ཤེས་པའི་གསལ་ལམ་པ་གཅིག་འོང་༔
དུས་
དེར་གདམས་པ་ཐེབས་ན་ཆོས་ཉིད་མ་བུ་འཕྲད་ནས་ལས་ཀྱི་
ཁ་བསྒྱུར་དུ་མེད་དོ༔ དཔེར་ན་ཉི་མའི་འོད་ཀྱིས་མུན་པ་བཅོམ་པ་
བཞིན་དུ་ལམ་གྱི་འོད་གསལ་གྱིས་ལས་ཀྱི་ནུས་པ་བཅོམ་ནས་
12-

བར་དོ་ཐོས་གྲོལ་ཆེན་མོ།
གྲོལ་བ་ཡིན་ནོ༔
དེ་ ཡང་ བར་ དོ་ ག